JUMAL KÕNELEB
Tere jälle!
Oleme rääkinud usust ja täna jätkame sellel teemal.
Millal me usku vajame? Siis, kui tuleb ette väljakutseid.
Oleks muidugi tore elada elu, mis ei paneks usku üldse proovile.
Aga elu ei ole alati nii lihtne.
Kui on rasked olukorrad,
siis vajame usku sellesse, et keegi näeb ja võib aidata.
Jumal on selline.
Näiteks Aabrahamil oli probleem.
Tal ei olnud järeltulijat.
Ka meil võib olla probleeme.
Esimese asjana võime usus pöörduda Jumala poole
ja paluda Temalt abi.
Meie kõigi eludes on erinevaid väljakutseid eri elualadel.
Kõigil ei ole samad väljakutsed,
aga igaühel on mingil elualal mingisuguseid väljakutseid.
See võib olla nagu haav või suur mädapaise.
Miski, mis on juba kaua aega valmistanud raskust.
Miski, millele ei näi lahendust tulevat.
Miski, mis mingil põhjusel ei muutu.
Asi, millega me võitleme.
Inimesed on imeliselt loodud.
Võime teha paljusid asju oma elu edendamiseks.
Kõigil meil on selliseid asju,
mida me ei suuda ise mõjutada ja milles me vajame erinevat abi.
Siis me vajame Issandat.
Malakia 3:7 öeldakse nii:
"Pöörduge tagasi minu juurde, siis pöördun mina teie juurde,
ütleb vägede Issand."
Alustuseks tuleme oma raskustega ja probleemidega pöördudes Tema poole.
Ta ütleb, et siis pöördub Tema meie poole.
Ta ootab, et ma pööran oma südame ja näitan seda probleemi Talle.
Heebrea 4:13: "Ja ükski loodu ei ole tema ees nähtamatu,"
Issanda ees ei ole ükski asi nähtamatu, liiga väike või suur.
Ta teab kõike.
"vaid kõik on alasti ja paljastatud tema silma ees."
Tema näeb meie raskusi.
"Et meil nüüd on suur ülempreester
Jeesus, Jumala Poeg, kes on läbinud taevad,
siis hoidkem kinni usust, mida me tunnistame!
Sest meil pole niisugune ülempreester,
kes ei suuda kaasa tunda meie nõrkustele."
Ta on olnud inimesena maa peal.
Ta teab, kuidas on olla inimene.
"kes on olnud kõigiti kiusatud nii nagu meie, ja siiski ilma patuta."
Jumal teab. Jeesus teab seda olukorda ja neid raskusi.
Ta on inimesena sellest läbi läinud.
"Läki siis julgusega armu aujärje ette,"
See on armutroon.
Arm, mis ootab meid, et me pöörduks Jumala poole,
et me halastust saaksime ja armu abiks leiaksime parajal ajal.
Issand ütleb tõesti, et Jumal näeb,
Jeesus teab ja Ta soovitab meil julgusega tulla armu aujärje ette,
armu Jumala ette, et saaksime abi õigeks ajaks.
Saaksime vastuse. Kas pole nii?
Sageli on meil mingisugune häbi.
Tuleb ise hakkama saada.
Peame ise olukorrad lahendatud saama.
Aga varem või hiljem
jõuame selle olukorrani, millega me ei tule toime.
Sa ei pea häbenema.
Kui lähed probleemiga Jumala ette,
siis Ta ei ütle: "sa pead sellega ikka ise hakkama saama"
või "ära tüüta Mind jälle!"
Kui me läheneme Jumalale, siis tuleb Tema meile lähemale
armu ja armastusega ning soovides meid aidata.
Jakoobuse 1 öeldakse,
et Ta annab heldelt kõigile tarkust ja abi.
Ka Aabraham vajas julgustust ning sai Jumalalt imelise lubaduse.
Jumal kutsus teda lahkuma kodumaalt,
et minna maale, kuhu Tema juhatab
ning lubas teha temast suure rahva.
Samuti, kui sa lähened Jumalale,
siis Jumal tahab anda sulle seda tarkust,
mida sa vajad, anda julgustussõna, ja lubaduse, millest kinni haarata.
Kui Jumal selle sulle annab, siis see sünnitab usku.
See on oluline.
Sageli üritame ise usku tekitada, aga usk tuleb Jumalalt.
Usk tuleb kuulmisest.
Nagu ka Aabraham sai lubaduse ja siis teadis ka Jumala tahet.
Seega kui meil on probleem, siis pöördume sellega Jumala poole.
Siis me saame Jumalalt mingi lubaduse.
Me leiame selle Piiblist või saame palves oma olukorra kohta
käivaid erinevaid lubadusi. Nagu Aabraham.
Ta sai kohe alguses Jumalalt selle lubaduse:
"Ma teen sind paljude rahvaste isaks!"
See on alles lihtne osa.
Lihtne on pöörduda,
aga me räägime täna usuelu väljakutsetest.
Ma loodan, et sul on lihtne Jumala poole pöörduda.
Kui see pole olnud nii,
siis julgustme sind - pöördu ikka ja Tema tahab aidata.
On eriti lihtne, kui leiad lubaduse
või saad prohvetliku sõnumi või julgustuse.
See teeb olemise lihtsaks.
Aabraham läks kohe, ilmselt innukalt liikvele.
Piibel ütleb 1. Ms.12:5:
"Ja Aabram võttis oma naise Saarai ja oma vennapoja Loti
ja kogu nende varanduse, mis nad olid soetanud,
ja Haaranis hangitud hingelised,
ja nad läksid teele Kaananimaa poole."
Nad lahkusid ja kindlasti oldi innustunud,
sest Aabraham oli saanud lubaduse Jumalalt.
Aga siis... Läheme liikvele. See on tuttav lugu meile.
Saame julgustuse Sõnast ning leiame Piiblist päris uue lubaduse.
Meie leidsime tervenemislubadused ja tõotused Jumala hoolekande osas,
innustusime ja läksime liikvele, aga siis ...
Siis tuleb mingi üks asi, mis paneb meie usu proovile.
See ei pea olema midagi kummalist.
See on aeg.
Aeg innustumise, julgustussõna, prohveteeringu saamise
või Piiblist leidmise ja palvevastuse vahel.
See aeg katsub meie usu läbi.
Aabraham sai selle imelise lubaduse,
aga tema naine ei jäänudki rasedaks
ja nad ei saanudki lapsi.
Aeg läks mööda.
Juba lubadust saades oli Aabraham väga vana,
aga aega kulus ja kulus.
Mida Aabraham tegi? Kas ta hakkas nutma ja andis alla?
Mõtles, et ju see lubadus polnudki Jumalalt?
Vaatame, mida ta tegi.
Aabraham pöördus uuesti ja uuesti ja uuesti Issanda poole.
Issand andis ikka ja jälle sama lubaduse.
1. Ms.12:7: "Ja Issand ilmutas ennast Aabramile ning ütles:
Sinu soole annan selle maa!” Siis ta ehitas sinna altari"
Kujutan, kuidas Aabraham mõtles, et ehitan selle altari siia,
et mul seisaks meeles, et Jumal ilmutas end mulle
ja ma sain selle lubaduse.
Aega läks mööda ja juhtus igasuguseid asju,
maale tuli näljahäda ja uuesti Aabraham pöördus Jumala poole.
1. Ms.13:16 Issand ütles Aabrahamile:
"Ja ma teen su soo maapõrmu sarnaseks:
kui keegi suudab maapõrmu ära lugeda,
siis on sinugi sugu äraloetav.
Võta kätte, käi maa läbi pikuti ja põiki,
sest ma annan selle sinule!”
Jumal annab võrdpildi. Vaata maapõrmu ja mõtle sellele.
Vaata seda kõrbeliiva. Nii palju, nagu siin on liivaterasi,
saab olema sul järeltulijaid.
Mõtle sellele ja pea meeles, käi maa läbi ja mõtle selle lubadusele.
Iga kord, kui asjaolud olid täbarad, siis Jumal julgustas Aabrahami.
Sama on Ta teinud minu ja Joy elus.
Seda tasub meeles pidada, et aja möödudes
ja olukordade kitsamaks ning väljakutsuvamaks muutudes
tuleb joosta Jumala juurde ja pöörduda Jumala poole.
Jumal julgustab, tõstab üles ja aitab hea meelega uuesti.
Ta teeb seda hea meelega, sest Ta teab, et mõnikord on raske.
Kui me mõtleme ajale, mis on selle vahel, kui innustume,
oleme palvetanud millegi eest, palunud Taevaisalt midagi
uskudes Tema lubadustesse, haaranud Tema Sõnast kinni
ja innukalt liikvele läinud ning olukorrad ei muutugi.
Tee peal on kaks asja vaja meeles pidada.
Kaks võimalust meie usku kõigutada või nõrgestada.
Neid kaht moodust
kasutab vaenlane, et panna meid kahtlema.
Üks on see, et ta püüab su pilgu saada ära Jumala pealt
sinu enese peale.
Selle asemel, et toetuda kogu südamest Temale ja tema Sõnale,
hakkad hoopis vaatama iseennast.
Kas ma teen kõike õigesti, kas ma olen ikka õigesti palvetanud jne.
Räägime sellest kohe veel.
Teine viis, millega vaenlane üritab meie usku nõrgendada,
on et me pöörame pilgu Jumala Sõnalt ja lubadustelt olukordadele.
Olukorrad vallutavad meie meeled.
See võib olla valulik haigus ja seda valu on raske taluda
või on majanduslik olukord, kui arvetevirn on hirmuäratav.
See teebki hirmu ja see räägib.
Oled märganud, Joy? - See karjub lausa.
Olukorrad räägivad.
Mitte kõrvaga kuuldava häälega, aga olukorrad räägivad oma keelt.
"Sa ei saa meid makstud!"
Just seda hingevaenlane kasutab.
Seda sama asja, mida Ta esimeseks asjaks kohe 1. Ms.
Aadamale ja Eevale maona paradiisi tulles ütles.
Vaenlane kasutab tänapäevani samu sõnu.
Ta ütleb nii: "Kas Jumal on tõesti öelnud?
Kas Ta ikka aitab sind tõeliselt? Kas Ta on seda ikka päriselt ütlenud?"
See on ikka sama.
Tal pole uusi trikke vaid kasutab ikka neid samu.
Kui õpime vaenlase trikke tundma, siis see aitab meid.
Sellest on tähtis rääkida.
Seda sama kasutas ta Eeva ja Aadama juures.
Ta sai nad Jumalalt pilku ära pöörama nende eneste peale.
Ta ütles: "Mitte sugugi! Kui sööte, siis te saate Jumala sarnaseks."
Tema meetodid on ikka samad.
On tähtis, et me ei kukuks tema lõksudesse,
vaid püsime tugevatena.
Selleks peame teadma vaenlase lõksudest.
Võtame mõned tüüpilisemad
või vähemalt meie jaoks tavalised hirmud ja segadusse viivad mõtted läbi.
Esiteks võib tulla peale palvet mõte:
Kas Jumal kuulis seda? Kas see palve läks ikka kohale?
Võib-olla tundub peale palvet, et Jumal ei kuulnud.
Või siis olid kindel, et kuulis, aga siis tuleb kahtlus.
Samal kombel nagu Jeesus tegi, tuleb tõrjuda vaenlase rünnakud
Jumala Sõnaga.
Jeesus ei mõelnud, et palve ajal oli hea tunne,
küllap Jumal mind kuulis.
Me ei või toetuda tunnetele.
Need käivad üles ja alla. Vähemalt minul.
Jumala Sõna püsib kindlana.
Kui sellele toetume, siis see relv toimib.
Sõna ütleb 1. Johannese 5:14:
"Ja see ongi see julgus, mis meil on tema ees,
et kui me midagi tema tahtmist mööda palume,
siis tema kuuleb meid."
Kui oled palunud midagi, mis on selgelt Jumala tahte kohane,
siis Ta kuuleb sind alati.
Seda on hea teada.
Pole vahet, kas palvetasid püsti, istudes, tasakesi või hüüdes.
Selle ei ole vahet.
Kui oled palunud midagi, mis on Jumala tahte kohane -
näiteks vajad tervist või on majanduslikud vajadused -
need on mõlemad Jumala tahte kohased palved.
Oled palvetanud oma sugulaste pääsemise eest.
Ka see on tõesti Jumala tahte kohane palve.
Siis sa ei pea kunagi kahtlema.
Jumal kuulis sinu palvet. Jumal on kuulnud seda.
Mis juhtub, kui Jumal kuuleb? Kuidas see kirjakoht jätkub?
"kui me midagi tema tahtmist mööda palume,
siis tema kuuleb meid.
Kuna me teame, et ta meid kuuleb, mida tahes me paluksime,
siis teame ka, et meil on käes need palved,
mis me oleme temalt palunud."
Teine asi, mis võib pähe tulla või vähemalt minul on tulnud,
on see: Kas ma palvetasin ikka piisavalt?
Kas ma peaksin rohkem paluma?
Usuelu alguses, kui ma ei teadnud neist asjadest,
siis mõtlesin, et peaksin paastuma ja palvetama tugevamalt.
Piibel ei ütle meile niimoodi.
See ei sõltu üldse meie tegudest.
Jeesus ise ütleb Johannese 16:23:
"Ja sel päeval ei küsi te minult enam midagi.
Tõesti, tõesti, ma ütlen teile,
mida te iganes palute Isalt, seda ta annab teile minu nimel."
Jeesus ei ütle: "kui palvetate piisavalt kaua
ja härdalt ja paastute, siis te ehk saate midagi Jumalalt,
kui Ta juhtub olema heas tujus."
Ometi meil võib olla just selline tunne,
et äkki ma ei palvetanud piisavalt.
Aga see ei sõltu sellest üldse.
See sõltub hoopis sellest,
kas sa usud Jumalasse ja Tema Sõnasse.
Jeesus ütles, et kui te midagi Isalt palute minu nimel,
siis Ta annab selle.
Kui oled midagi Isalt palunud Jeesuse nimel, siis sellest piisab.
See on väga vabastav.
Kui oled tähelepanelik,
siis märkad, et vaenlase taktika on kogu aeg sama.
Hirm ja mure.
Mõtted, mis minu meeli valdavad aja kuludes,
on just muremõtted.
Muretsemine on üks hirmuvormidest.
Vaenlane ei püüa sind panna midagi uut tegema.
Tema taktika on panna sinu usk kõikuma.
Hirm on usu vastand.
Seetõttu on sinu asi hoida kõvasti usust kinni.
Neid olukordi võib olla veelgi.
Võib tekkida mõte, et äkki olen milleski läbikukkunud?
Äkki ei tule vastust selle pärast,
et ma olen teinud midagi valesti ja olen äkki teinud pattu?
See on üsna tavaline mõtteviis.
Isegi kui me teeme vigu, nagu me teemegi kõik,
on 1. Joh.1:9 lubadus, mis aitab meid igas olukorras:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
See on lihtne lugu.
Kui oleme eksinud, siis palume Issandalt andestust.
Tema on ustav ja õige ning puhastab meid ja ongi kõik.
Kusagil on kirjakoht, et peale seda ei mäleta Jumal
enam meie patte.
Ka see mõte oli vale ja me saame minna
Jumala armutrooni ette sellistena, kui me oleme.
Palvevastus ei tule selle pärast, et mina olen täiuslik,
palvetan nii täiuslikult ja usun täiuslikult.
Palvevastus tuleb selle pärast, mida Jeesus tegi ristil.
Tema avas Taeva minu jaoks ristil ja selle pärast Jeesuses saan
minna isegi vigu teinuna otse Isa ette julgusega ja usaldades.
Sellepärast Jeesus saab öelda, et paluge mida iganes ja te saate.
Jeesuses Kristuses saan vastuse ja mu vajadused täidetakse.
Minu usk on Jumalasse, Jeesusesse ja Tema armusse.
Väga oluline on meeles pidada, et me usume tõesti Temasse.
Vaenlane püüab saada meie fookust Tema pealt enestele pöörata.
Panna meid lubaduste pealt olukordade peale vaatama.
Sa tõesti ei pea kartma,
sest see kelle lootus on Jumala peal ja me ei jää häbisse.
Hoia usust kinni!
Mitte ise püüdes vägisi usku tekitada,
vaid hoia Jumalast kinni ja usalda,
et Tema, kes sulle lubaduse andis, on ka ustav seda täitma.
Üks asi võib veel olla hirmu põhjustajaks.
Kui aeg läheb mööda, võime hakata mõtlema:
millal see vastus tuleb? Kas peab veel kaua ootama?
See võib päris palju stressi tekitada.
See on kraav, millesse võime kukkuda.
Markuse 11:24 ütleb Jeesus nii:
"Seepärast ma ütlen teile: Kõike, mida te iganes palves
endale palute - uskuge, et te olete saanud,
ja see saabki teile!"
Kui oled palunud, siis sul on see juba.
Sa ei pea ootama selle tulekut, sest see on sul juba.
Võid rõõmustada ja teada, et just õigel ajal ja õigel viisil
see tuleb sulle päris füüsilisel kujul.
Ära jää ootama, sest sul on see juba siis.
Kohe, kui esimest korda palvetasid. Halleluuja!
Palvetame.
Tänu, Taevaisa, et Sa oled lihtne.
Selles mõttes, et Sinu Sõna on väga lihtne ja selge.
Tänu, Issand, et Sina ei tee isikutel vahet.
Sa tahad vastata igaühele,
kes Sind palub või Sinult küsib.
Tänu, Issand, et saame loota Sinu peale,
mitte iseenda ega olukordade peale.
Sina oled ustav, Isa!
Sina oled alati ustav!
Kui Sa midagi lubad, siis Sa ka täidad seda!
Issand julgusta igat vaatajat!
Kui mõni vana asi on jäänud murena läbi aja rõhuma,
siis; Issand, tõsta üles ja tänu, Issand, et igaüks,
kes on Sinult midagi Jeesuse nimel palunud,
saab vastuse imelisel viisil, Jeesuse nimel. Aamen.
Jeesus on kutsunud meid kõiki levitama evangeeliumi.
On imeline, et igaüks võib seda teha.
Kui ei julge ka tänavail kuulutada,
võime kõik toetada neid, kes evangeeliumi sinna viivad.
TV7 on on vägev võimalus levitada evangeeliumi laia maailma.
Hakka sina ka toetama TV7 tööd! Võid seda teha nüüd kohe.
Helistades telefoninumbril 900 1777 annetad 7 TV7 Eesti kanali heaks.
Võid ka teha ülekande ekraanile tulevail kontonumbreil.
Tea, et kui külvad Jumalariiki, siis oled sama palju osaline,
kui see, keda näed ekraanil.
Ole õnnistatud Jeesuse nimel!
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Merko Martin